Гојко Цимирот
Гојко Цимирот (Требиње, 19. децембар 1992) босанскохерцеговачки је професионални фудбалер српског порекла. Тренутно наступа за Стандард Лијеж и репрезентацију Босне Херцеговине. Висок је 178 центиметра и игра на позицији дефанзивног везног.

Наступао је за клубове Леотар, Сарајево и ПАОК, као и за репрезентацију Босне и Херцеговине до 21 године.

Клупска каријера

Почетак каријере 
Гојко Цимирот је своју фудбалску каријеру започео у омладинским погонима ФК Леотара из Требиња. У јулу 2011. године, придружио се првом тиму Леотара у којем остаје све до 2013. године. За две године у дресу Леотара, уписује 48 наступа и постиже три гола.

Сарајево 
У јулу 2013. године, Цимирот напушта требињски клуб и прелази у ФК Сарајево за необјављену суму новца. Свој деби за Сарајево уписује у победи 1–0 против санмаринског Либертаса почетком јула 2013. године у склопу квалификација за УЕФА лигу Европе. У својој првој сезони у дресу Сарајева уписује 31 наступ и постаје један од стандардних играча тима са Кошева. Након сјајних партија у дресу Сарајева, Цимирот добива позив за наступ у дресу репрезентације Босне и Херцеговине, али и привлачи интерес великих иностраних клубова. Током свог ангажмана за ФК Сарајево, Цимирот бива сматран за најбољег играча босанскохерцеговачке Премијер лиге.

ПАОК 
У августу 2015. године, Гојко прелази у грчки фудбалски клуб ПАОК из Солуна за 1,3 милиона евра. Свој деби за грчки клуб остварује у првом колу првенства Грчке крајем августа 2015. године, када ПАОК ремизира са екипом Шкода Ксанти резултатом 0–0. Након те утакмице, Цимирот доживљава повреду кука и због тога паузира све до децембра 2015. године. Половином фебруара 2016. године, Цимирот постиже свој први гол за ПАОК против екипе атинског Панатинаикоса у ремију 2–2, у склопу првенства. Своју прву сезону окончава са једним постигнутим голом на 31 одиграној утакмици у свим такмичењима.

Репрезентативна каријера 
Гојко Цимирот је одиграо укупно седам утакмица за репрезентацију Босне и Херцеговине до 21 године. Након сјајних партија у дресу Сарајева, Цимирот бива позван да наступи за сениорски тим Босне и Херцеговине. За сениорску репрезентацију Босне и Херцеговине дебитовао је 4. септембра 2014. године на пријатељској утакмици против селекције Лихтенштајна која је исходовала победу Босне и Херцеговине резултатом 3–0.

Током 2015. године, Цимирот није добивао прилику да наступа за Босну и Херцеговину, али га је селектор Мехмед Баждаревић позвао да наступи у квалификацијама за Светско првенство 2018. године против селекције Естоније у септембру 2016. године.

Статистика каријере

Клупска 
Ажурирано 20. новембра 2017. године

Репрезентативна

Трофеји

Клупски 
ФК Сарајево
  Премијер лига Босне и Херцеговине
 Прваци (1): 2014/15.
  Куп Босне и Херцеговине
 Прваци (1): 2013/14.

ФК ПАОК
  Куп Грчке
 Прваци (1): 2016/17.

Референце

Спољашње везе 

 Гојко Цимирот на сајту ФК ПАОК–а 
 
 
 
 
 
 Гојко Цимирот на сајту Scoresway 
 Гојко Цимирот на сајту EU Football 
 Гојко Цимирот на сајту Weltfussball 
 Гојко Цимирот на сајту Ceroacero 

Рођени 1992.
Спортисти из Требиња
Фудбалери Леотара
Фудбалери Сарајева
Фудбалери ПАОК
Фудбалери Стандард Лијежа
Фудбалери Републике Српске
Фудбалери Босне и Херцеговине
Везни играчи у фудбалу
Босанскохерцеговачки фудбалски репрезентативци
Српски спортисти из Босне и Херцеговине